laion/Wikipedia-Exotic huggingface dataset:
ראיין AQM-91 פיירפליי

ראיין AQM-91 פיירפליי (באנגלית: Ryan AQM-91 Firefly) הוא כלי טיס בלתי מאויש (כטב"מ) מתוצרת ראיין איירונאוטיקל קומפני האמריקאית. הכטב"מ פותח בתקופת מלחמת וייטנאם לביצוע טיסות מעל הרפובליקה העממית של סין, למטרות סיורי אוויר ("Aerial reconnaissance" (אנ')). טיסת הבכורה נערכה בספטמבר 1968. יוצרו 28 יחידות. דגמי "ראיין AQM-91 פיירפליי" יוצרו בעקבות דרישה של המודיעין האמריקאי למזל"ט ארוך טווח עם יכולת שרידות גבוהה לאחר שמטוסי הריגול האמריקאים מסוג לוקהיד U-2 הפכו פגיעים בעקבות טילי קרקע-אוויר שפרשו הסינים באזור האגמים לופ נור בחלקו הדרומי מזרחי של המחוז האויגורי האוטונומי שינג'יאנג שבצפון מערב סין העממית, בעקבות הפיכת האזור לאתר ניסוי בנשק גרעיני. טיסות הבדיקה של ה-"ראיין AQM-91 פיירפליי" בוצעו מעל דרום-מערב ארצות הברית. "ראיין AQM-91 פיירפליי" היה משוגר ממטוס תובלה מדגם "לוקהיד 130DC הרקולס" ("Lockheed DC-130" (אנ')). המנוע שהורכב בדגם, נבנה על החלק העליון של גוף המטוס כדי להקטין את שטח חתך מכ"ם שלו ואת החתימה האינפרא - אדומה ("Infrared signature" (אנ')) כפי שמוצג על הקרקע, כמו גם שני זנבות תאומים בעלי כיוון פנימי כדי להסתיר את זרם המפלט. גוף ה"ראיין AQM-91 פיירפליי" נבנה עם תחתית שטוחה. כלי הטיס נבנה באמצעות אחוז גבוה של חומרים מורכבים מפלסטיק (חומר מרוכב). לקצות הכנפיים המובילים ניבנו משולשים של חומר סופג מכ"ם. מנוע מסוג "טורבוג'ט" ("Turbojet" (אנ')) מתוצרת ג'נרל אלקטריק סוג מנוע "General Electric J97" (אנ') טיפוס מנוע "YJ97-GE-3". משקל מנוע - 1,815 ק"ג. למנוע הדגם פליטה מנוע מעורבב עם אוויר קריר כדי להפחית את החתימה האינפרא אדומה שלה. לדגם מערכת טייס אוטומטי של ניווט מדויק, מטען סיור, מערכת הרס עצמי, כדי להבטיח שהציוד הרגיש שלו לא ייפול לידיים של האויב, והיה עליו לשאת אמצעי-נגד אלקטרוניים כדי לשפר עוד יותר את שרידותו. מערכת ההדרכה נועדה לספק דיוק של ניווט עם שגיאה של לא יותר מחצי אחוז. קוטר גוף כלי טיס - 97 ס"מ. בכתב"מ הורכבה מצלמה "Aek KA-80A" אופטית מסוג "Optical Bar Camera" (אנ') (הכתב"מ יכול היה לשאת בנוסף מצלמה תרמוגרפית ("Thermographic camera" (אנ') ומודיעין אותות). מצלמות ה"ראיין AQM-91 פיירפליי" מכסים אזור של: 1,720 מייל (אורך) ו-43 מייל (רוחב). ראיין איירונאוטיקל קומפני טיסות ריגול (spyflight.co.uk) מדיה וקבצים בנושא ראיין AQM-91 פיירפליי בוויקישיתוף ראיין AQM-91 פיירפליי, סרטון באתר יוטיוב ראיין AQM-91 פיירפליי, סרטון באתר יוטיוב "ראיין AQM-91 פיירפליי" designation-systems.net/dusrm/m-91 "ראיין AQM-91 פיירפליי" militaryfactory.com/aircraft/detail "ראיין AQM-91 פיירפליי" - מפרט חלקי designation-systems.net/dusrm/m-91 לופ נור שימשה אתר הניסויים בנשק גרעיני של סין. הניסוי הסיני הראשון בפיצוץ פצצת אטום (ניסוי אטומי מס' 596) בוצע בלופ נור בשנת 1964. ב-17 ביוני 1967 פוצצה סין באתר את פצצת מימן הראשונה שלה. עד 1996 בוצעו באתר בסך הכול 45 ניסויים בנשק גרעיני "ראיין AQM-91 פיירפליי" aviationweek.com/site-files/aviationweek.com/files/uploads "ראיין AQM-91 פיירפליי" nationalmuseum.af.mil/Visit/Museum-Exhibits/Fact-Sheets/Display/Article/198027/teledyne-ryan-aqm-91a-compass-arrow
שלום פראג

האם התכוונתם ל... שלום פראג (1635) – הסכם שלום שסיים את מלחמת האזרחים במלחמת שלושים השנים. שלום פראג (1866) – הסכם שלום שסיים את מלחמת אוסטריה–פרוסיה.
זוג תצפיות תואמות

בסטטיסטיקה, זוג תצפיות תואמות הוא זוג תצפיות (נתונים) על שני משתנים הנמדדים בסולם סדר או סולם גבוה יותר, כך שיש התאמה בסדר בין שתי התצפיות. ההגדרה הפורמלית של זוגות תואמים ניתנה על ידי גודמן וקראסקל ב-1954: יהיו X {\displaystyle X} ו- Y {\displaystyle Y} שני משתנים מקריים הנמדדים בסולם סדר, רווח או מנה, ויהיו ( x 1 ,   y 1 ) {\displaystyle (x_{1},\ y_{1})} ו- ( x 2 ,   y 2 ) {\displaystyle (x_{2},\ y_{2})} זוג תצפיות על המשתנים X {\displaystyle X} ו- Y {\displaystyle Y} שעלו במדגם. התצפיות נקראות תואמות (concordant) אם הסימנים של ההפרשים בין הזוגות שווים, כלומר: sgn ⁡ ( x 2 − x 1 ) = sgn ⁡ ( y 2 − y 1 ) {\displaystyle \operatorname {sgn}(x_{2}-x_{1})=\operatorname {sgn}(y_{2}-y_{1})} . כאשר sgn ⁡ ( a − b ) = { − 1 : a < b 0 : a = b 1 : a > b {\displaystyle \operatorname {sgn}(a-b)=\left\{{\begin{matrix}-1&:&a<b\\0&:&a=b\\1&:&a>b\end{matrix}}\right.} באופן דומה, התצפיות הן בלתי תואמות (disconcordant) אם sgn ⁡ ( x 2 − x 1 ) = − sgn ⁡ ( y 2 − y 1 ) {\displaystyle \operatorname {sgn}(x_{2}-x_{1})=-\operatorname {sgn}(y_{2}-y_{1})} . במחקר שנערך על יכולות של תלמידי בית ספר תיכון, נאספו, בין השאר, נתונים על גבהי התלמידים ורמת ההצטיינות בספורט שלהם. בטבלה הבאה מוצגים נתונים של ארבעה תלמידים: שימו לב כי הגובה נמדד בסולם מנה בעוד שרמת ההצטיינות בספורט נמדדת בסולם סדר. לצורך ההדגמה הפורמלית נסמן את רמות ההצטיינות באותיות הלטיניות H {\displaystyle H} , M {\displaystyle M} ו- L {\displaystyle L} עבור רמה גבוהה, בינונית ונמוכה, בהתאמה, ומתקיים כי H > M > L {\displaystyle H>M>L} . התצפיות של ראובן ושמעון הן תואמות; הגובה של ראובן גדול מהגובה של שמעון, וכן רמת ההצטיינות של ראובן גבוהה מזו של שמעון. בניסוח מתמטי: sgn ⁡ ( 180 − 175 ) = 1 {\displaystyle \operatorname {sgn}(180-175)=1} וגם sgn ⁡ ( H − M ) = 1 {\displaystyle \operatorname {sgn}(H-M)=1} . התצפיות של שמעון ויהודה הן בלתי תואמות; שמעון יותר גבוה מיהודה, אך רמת ההצטיינות שלו בספורט נמוכה מזו של יהודה. בניסוח מתמטי: sgn ⁡ ( 175 − 170 ) = 1 {\displaystyle \operatorname {sgn}(175-170)=1} אבל sgn ⁡ ( M − H ) = − 1 {\displaystyle \operatorname {sgn}(M-H)=-1} . התצפיות של ראובן ולוי אינן תואמות וגם אינן בלתי תואמות; הגבהים שלהם שוים, אך רמת ההצטיינות בספורט של ראובן גבוהה מזו של לוי. בניסוח מתמטי: sgn ⁡ ( 180 − 180 ) = 0 {\displaystyle \operatorname {sgn}(180-180)=0} אבל sgn ⁡ ( H − M ) = 1 {\displaystyle \operatorname {sgn}(H-M)=1} . המושגים של תצפיות תואמות ובלתי תואמות משמשים להגדרה של מספר מדדים לעוצמת הקשר בין שני משתנים הנמדדים בסולם סדר, וביניהם מדד גאמא של גודמן וקראסקל, מדד Q של יול, מתאם טאו של קנדל, ומדד D של סומרס. Goodman, L. A., & Kruskal, W. H., Measures of association for cross classifications, Journal of the American statistical association, 268 49, 1954, עמ' 732-764 doi: 10.1080/01621459.1954.10501231 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "זוג תצפיות תואמות".
סקאניה סדרה 3

סקאניה סדרה 3 (באנגלית: Scania 3-series) היא סדרת משאיות כבדות מתוצרת יצרנית המשאיות והאוטובוסים השוודית סקאניה אשר יוצרו בין השנים 1987–1998. "Scania G93". "Scania P93". "Scania P113". "Scania R113". "Scania R143". "Scania T93". "Scania T113". "Scania T143". בעל חזית אנכית, "פנים שטוחים" – "Cab over" (אנ'). מנוע בולט בקדמת הרכב – תצורה קונבנציונלית. "סקאניה סדרה 3", דגם "T143H" – כבאית "סקאניה סדרה 3", דגם "P93" – כבאית "סקאניה סדרה 3", דגם "P93" – כבאית "סקאניה סדרה 3", דגם "P93" – כבאית "סקאניה סדרה 3" דגם "P93" "סקאניה סדרה 3" דגם "P93" "סקאניה סדרה 3" דגם "T113" "סקאניה סדרה 3" דגם "R113" "סקאניה סדרה 3" דגם "R143", שנת 1992 "סקאניה סדרה 3" דגם "T143 טורפדו" "סקאניה סדרה 3" דגם "113M/320" – רכב נושא טילים של הצי המלכותי הדני "סקאניה סדרה 3" דגם "R143" – מכולת קירור סקאניה-ואביס L75 סקאניה סדרה 0 סקאניה סדרה 1 סקאניה סדרה 2 סקאניה סדרה 4 מדיה וקבצים בנושא סקאניה סדרה 3 בוויקישיתוף אתר סקאניה סקאניה סדרה 3, סרטון באתר יוטיוב סקאניה סדרות 2–3 / ראו סדרה 3 kelsa.co.uk/scania/2-3-series "סקאניה סדרה 3" forum.scssoft.com/viewtopic מדגמי "סקאניה סדרה 3" - תמונות flickr.com/photos
ננה שרייר

ננה שרייר (נולדה ב-15 באפריל 1968) היא משוררת, מסעדנית ואשת חיי לילה ישראלית ממוצא גאורגי. שרייר נולדה בכותאיסי, גאורגיה בשם ננה צוציאשווילי. בגיל שנתיים נהרגה אמה ואביה נישא מחדש. בשנת 1972, בהיותה בת ארבע, עלתה ארצה עם אביה וסבתה. המשפחה שוכנה בעפולה ומאוחר יותר עברה לקריית ים. בגיל 18 שינתה את שמה לשרייר בהשראת הנרי שרייר, עזבה את ביתה, עברה לתל אביב והחלה בלימודי משחק. בשנותיה הראשונות בתל אביב הכירה את הצייר מאיר פיצ'חדזה, שהיה בן זוגה במשך מספר שנים. בשנת 1992 פתח הזוג במשותף את ה״ננה בר״ בפלורנטין. מאוחר יותר נפרדו השניים ושרייר עברה לעבוד בהנהלת בר הסטפן בראון, שם הכירה את בעלה לעתיד, גולן דור. לזוג בת משותפת, עדן, שנולדה ב-2000 . לשרייר עוד בת שנולדה בשנת 2011. ב-2003, לאחר שצברה ידע וניסיון נרחבים בניהול עסק בתעשיית חיי הלילה של תל אביב, פתחה שרייר את "ננוצ'קה", בר-מסעדה בסגנון גאורגי ברחוב לילנבלום. המקום זכה להצלחה גדולה מאוד עם פתיחתו ונותר לאורך השנים מוסד קולינרי ואייקון חיי לילה תל אביבי משמעותי. מסעדת ננוצ׳קה התאפיינה בקהל מבקרים נאמן, מטבח גאורגי פופולרי ואווירה צבעונית ורועשת ייחודית. בסופי שבוע היה המקום מלא עד אפס מקום כשהמבקרים בו מבלים עד השעות הקטנות של הלילה בחגיגות, ריקודים ואף שבירת כלי אוכל על הרצפה בעידודה של בעלת המקום. בשנת 2013 הפכה שרייר טבעונית וכעבור כשנה החלה להפוך את המטבח של ננוצ'קה לטבעוני, מהלך שנתפס אז כסיכון עסקי משמעותי. ביוני 2018 נסגרה המסעדה לאחר כ-15 שנות פעילות. לקראת הסגירה צוטטה שרייר כאומרת שברצונה לקחת אוויר, לטייל בעולם ולקחת פסק זמן מעולם המסעדנות. בשנת 2011 עלתה לאוויר ב-'HOT' עונתה השנייה של תוכנית הדוקו-מציאות "מחוברות". שרייר נבחרה להיות אחת המשתתפות ובמהלך העונה חשפה לצופים אל מול המצלמה את חייה האישיים, משפחתה ועולמה הפנימי. דמותה הצבעונית של שרייר היוותה את אחד משיאי התוכנית ועוררה עניין רב בקרב הצופים. ננה שרייר, השינוי של ננה שרייר שהשפיע על המשפחה המורחבת, באתר ynet, 23 בפברואר 2017 ננוצ'קה – אלבום תמונות צפו: ננה שרייר מספרת הכל על אב בתה השנייה, באתר וואלה, 1 ביוני 2011 רוני קובן, ריאיון עם ננה שרייר ב"שטרודל", הטלוויזיה החינוכית, 18 במרס 2014 ננה שרייר, באתר ynet,‏ 31 במרץ 2011 מיכל פלטי, ארוחה מאוחרת, באתר הארץ, 29 ביוני 2009 רותם רוזנטל, חגיגה גרוזינית בננוצ'קה, באתר rest,‏ 9 באוקטובר 2005 תיקי גולן, מסעדת ננוצ'קה נסגרת, באתר ynet, 31 במאי 2018
שמריה בן אלחנן

רבי שמריה בן אלחנן (מכונה גם: הרב הראש; נפטר בד'תשע"א, 1011) היה הרב הראשי בקהילת יהודי מצרים בקהיר ("פוסטאט"), בסוף המאה ה-10 ותחילת המאה ה-11. לפי רבי אברהם אבן דאוד בספר הקבלה, הוא היה אחד מארבעת השבויים. רבי שמריה היה קשור בקשר הדוק לגאוני בבל, ונזכר במכתבי רב שרירא גאון ובנו רב האי גאון, אם כי בתקופה מסוימת התלונן רב האי על כך שרבי שמריה אינו מעביר שאלות לבבל אלא לרבני ישיבת ארץ ישראל. נתפרסם גם מכתב המיועד אליו מרבי חושיאל בן אלחנן ראש ישיבת קירואן. בשל קשריו עם חכמי קירואן וחכמי ארץ ישראל הוא שימש כסוג של חוליה מקשרת ביניהם. דוגמה לכך ניתן לראות במכתב שכתב רבי שמואל השלישי בן הושענא, ממנהיגי הישיבה הארץ ישראלית, ובו ביקש מרבי שמריה שיסייע לרבי נתן בן אברהם, אחד מתלמידי ישיבת ארץ ישראל שנסע לצפון אפריקה לצורך עסקיו וכדי ללמוד בישיבת קירואן, וייתן לו אגרות המלצה לתלמידיו וידידיו בקהילות היהודיות בקירואן והאזור. רבי שמריה חיבר פירוש לשיר השירים, שהתגלה בשנת 2023, ובו הוא ממשיך את הסגנון הספרותי שבו התחיל רב סעדיה גאון בפירושיו למקרא, ומבקש להשלים את סדרת פירושי המגילות שרב סעדיה גאון לא השלים אותה. פירושו מוזכר על ידי מחברים שונים במאות השנים שאחרי פטירתו. כמו כן נזכר פירוש משלו למגילות רות וקהלת. רבי שמריה נפטר במגפה בשנת 1011. לאחר פטירתו, ירש בנו רבי אלחנן בן שמריה את מקומו כמנהיג הקהילה. שמואל אברהם פוזננסקי, שמריה בן אלחנן, בתוך אנציקלופדיה אוצר ישראל (יהודה דוד אייזנשטיין, עורך), כרך י', תשי"ב, עמ' 187–188, באתר היברובוקס. שלמה דב גויטיין, "שמריה בירבי אלחנן – מחדש התורה במצרים: אגב פרסום אוטוגראפים מידו", תרביץ לב [ג] (ניסן תשכ"ג), עמ' 266–272 (המאמר זמין לצפייה במאגר JSTOR לאחר הרשמה). מכתב רבי חושיאל בן אלחנן לרבי שמריה, באתר האקדמיה ללשון העברית. אלינער ברקת, ‏הקשרים בין קהילת הבבליים בפסטאט מצרים, לבין הישיבה בארץ-ישראל במחצית הראשונה של המאה הי"א, קתדרה 21 (תשרי תשמ"ב), עמ' 41–48. אלינער ברקת, ‏מוצא וחברה בקהילה היהודית בפסטאט במאה האחת עשרה, פעמים 34 (טבת תשמ"ח), עמ' 3–28. יוסף יהלום, ‏משורר מנהיג בארץ ישראל הפאטמית: שמואל בן הושענא, קתדרה 149 (תשרי תשע"ד), עמ' 25–50. אבישי רחמן, ‏חשיפה בעקבות ארבעת השבויים, קולמוס, 1604, פסח תשפ"ג, עמ' 16-21, באתר Academia.edu הערך "רבי שמריה בן רבי אלחנן", באתר המכלול יוסף יהלום, משורר מנהיג בארץ ישראל הפאטמית: שמואל בן הושענא, עמוד 43. ראו את הטקסט המלא של המכתב באתר המילון ההיסטורי ללשון העברית. יהודה זייבלד, ‏פירוש שיר השירים לרבינו שמריה, בית אהרן וישראל, רכו, ה-כב, באתר Academia.edu משה גיל היה סבור שרבי שמריה נפטר באותו יום בו נפטר פלטיאל החזן והחלו המהומות המתוארות במגילת מצרים (ג' בשבט ד'תשע"ב). אולם, יהלום הראה כי אין קשר בין הפטירות, וכי רבי שמריה נפטר לפני כ"ד באב ד'תשע"א. (יוסף יהלום, משורר מנהיג בארץ ישראל הפאטמית: שמואל בן הושענא, עמ' 35) ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
פישר בכר חן וול אוריון ושות'

פישר (.FBC & Co) הוא משרדי עורכי הדין מהגדולים בישראל ומונה למעלה מ-280 עורכי דין ומעל 40 מתמחים, ולמעלה מ-300 עובדים. המשרד נחשב מוביל בתחומי משפט שונים, מדורג בדירוג dun's 100 בחמישייה הראשונה מבין משרדי עורכי הדין בישראל וזכה בדירוגים גבוהים במדריכי הדירוג הבולטים (כולל Chambers and Partners, Legal 500, IFLR 1000, GCR, BdiCode). הסניף הראשי של המשרד שוכן בתל אביב. למשרד סניף נוסף בפארק גב ים נגב בבאר שבע. המשרד כולל מחלקות בתחומים הבאים: איכות הסביבה, ביטוח, בנקאות ומימון, דיני ספורט, דסק סין, הגבלים עסקיים ותחרות, הסדרי חוב; פירוקים וכינוסים, חברות; מיזוגים ורכישות, ליטיגציה, תובענות ייצוגיות, בוררות וגישור, לשון הרע, מיסים וניהול נכסים אישי, מסחרי בינלאומי, משפט אווירי, ימי ותיירות, משפט מנהלי, משפט עבודה, נדל"ן; תכנון ובניה; התחדשות עירונית, סייבר וטכנולוגיות מידע, צווארון לבן, קניין רוחני, שוק ההון, תקשורת ותשתיות ואנרגיה. בנוסף המשרד נותן שירותי פרו בונו בתחומי קידום חינוך ילדים ונוער ממעמד סוציו-אקונומי נמוך וסיוע לאוכלוסיית הגיל השלישי וניצולי שואה. ועדות הערר מוסמכות לאשר הסכמי פשרה בענייני היטל השבחה חברה ציבורית אינה חייבת לדווח לציבור על משא ומתן שניהלה עם רשות המיסים, אף שהמידע נמסר באותה העת לרוכש שליטה בחברה. בין הרכישות הבולטות בהם היה יצוג מטעם המשרד, נמנות רכישת "סרווטרוניקס" בסך 170 מיליון דולר, רכישת מקרקעין מרשות מקרקעי ישראל בידי אמות השקעות בסך 250 מיליון ש"ח ופרויקט משולב של מסחר, מרפאות, בשכונת תלפיות בירושלים בידי "קבוצת סופרין" וחברת "אורקום אסטרטגיות" בסך 520 מיליון ש"ח. ביולי 2023 נמנה המשרד עם עשרת משרדי עורכי הדין הגדולים בישראל שיצאו נגד יוזמת ממשלת ישראל השלושים ושבע לביטול עילת הסבירות. אתר האינטרנט הרשמי של פישר בכר חן וול אוריון ושות' פישר בכר חן וול אוריון ושות', ברשת החברתית פייסבוק פישר בכר חן וול אוריון ושות', באתר דן אנד ברדסטריט ישראל פישר בכר חן וול אוריון ושות', באתר "הקוד" פישר בכר חן וול אוריון ושות' באתר דן אנד ברדסטריט ישראל דירוד משרדי עורכי דין בישראל, של "dun's 100" עמ"נ 16-06-36378 מ.ד.מ מזרחי בע"מ נ' הוועדה המקומית לתכנון ובניה ירושלים עידו באום, השופטת רונן: לא כל מה שמספרים לרוכש שליטה חייבים לספר לציבור, באתר TheMarker‏, 6 בספטמבר 2016 מאיר אורבך, מידאה הסינית רוכשת את השליטה בסרווטרוניקס מפתח תקווה לפי שווי של כ-170 מיליון דולר, באתר כלכליסט, 11 בפברואר 2017 "אמות רוכשת פרויקט ברמת החייל ב-250 מיליון שקל", באתר "ספונסר", 28 בנובמבר 2016 אלפי אליהו שאולי, ‏סופרין ואורקום: קבוצת רכישה לפרויקט מסחר ומשרדים בי-ם, באתר גלובס, 20 בספטמבר 2016 הארץ, 6 ביולי 2023, עמ' 5
מריו פונזו

מריו פונזו (באיטלקית: Mario Ponzo;‏ 23 ביוני 1882 - 9 בינואר 1960) היה פסיכולוג איטלקי. הוא נולד ברומא ולמד תחת פדריקו Kiesow בטורינו.   בשנת 1911, הוא פרסם מאמר בכתב העת Archives Italiennes de Biologie, אשר הציג את האשליה האופטית הידועה הידועה בשם "אשליית פונזו". באותה שנה כתב פונזו עבור Atti della Regia Accademia delle Scienze di Torino את הכתבה הראשונה באיטלקית על פסיכולוגיה בקולנוע. בשנת 1931 הוא הוביל את תחום הפסיכולוגיה באוניברסיטת ספיאנצה. Phersu.org, אוניברסיטה דלי סטודי די טורינו.
אשליית פונזו

אשליית פונזו היא אשליה אופטית שהודגמה לראשונה על ידי הפסיכולוג האיטלקי מריו פונזו בשנת 1911, כדי להמחיש את השפעתם של רמזי מרחק על תפיסת העומק. פונזו טען שהמוח האנושי מעריך את גודלם של אובייקטים על סמך הרקע שלהם. הוא המחיש את התופעה על ידי ציור שני קווים זהים באורכם על פני זוג קווים מתכנסים, בדומה למסילות הרכבת. באשליה זו, הקו האופקי העליון נראה ארוך יותר בהשוואה לקו האופקי התחתון. זאת משום שאנו מפרשים את הקווים המתלכדים על פי הפרספקטיבה הליניארית, כקווים מקבילים שהולכים ומתרחקים במרחב. בעקבות זאת, אנו מפרשים את הקו העליון כאילו היה רחוק יותר ולכן הוא נתפס במוחנו כארוך יותר בהשוואה לתחתון. זאת משום שאובייקט שנמצא במרחק גדול יותר מהצופה, צריך להיות ארוך יותר מאובייקט קרוב, כדי ששניהם יצרו את אותה הדמות על הרשתית. נקודת מגוז Renier L, De Volder AG (2005). "Cognitive and brain mechanisms in sensory substitution of vision: a contribution to the study of human perception". Journal of Integrative Neuroscience, Special Edition in Honor of Paul Bach-y-Rita. 4 (4): 489–503. Renier L, Laloyaux C, Collignon O, Tranduy D, Vanlierde A, Bruyer R, De Volder AG (2005). "The Ponzo illusion using auditory substitution of vision in sighted and early blind subjects". Perception. 34 (7): 857–867. מדיה וקבצים בנושא אשליית פונזו בוויקישיתוף איור אינטראקטיבי של אשליית פונזו (אורכב 13.12.2018 בארכיון Wayback Machine) אשליית פונזו, באתר MathWorld (באנגלית) גריג ר. ג. וזימברדו פ.ג. (2010). מבוא לפסיכולוגיה. הוצאת האוניברסיטה הפתוחה.
בניין חברת הביטוח מנהטן לייף

בניין חברת הביטוח מנהטן לייף (באנגלית: Manhattan Life Insurance Building) היה גורד שחקים ששכן ברחוב ברודוויי 64-70, מנהטן, ניו יורק, ארצות הברית. הבניין התנשא לגובה של 106 מטרים והיה בעל 18 קומות. הוא תוכנן על ידי פרנסיס קימבל ותומפסון אדריכלים והיה הבניין הראשון בעיר שעבר בגובהו את 100 המטרים. בנייתו החלה בשנת 1893 והסתיימה בשנת 1894. עם סיום בנייתו הייתה כתובתו ברודוויי 64-66 ובשנת 1904 הורחב עד ברודוויי 70. בשנת 1926, נמכר על ידי חברת הביטוח מנהטן לייף לפרדריק בראון, שמכר לאחר מספר שבועות את הבניין ל-Manufacturer's Trust Company. בשנת 1928, נקנה על ידי Central Union Trust Company תמורת סכום שנשמר בסוד. באותה תקופה הערכות שמאיות לבניין עמדו על כ-4 מיליון דולר אמריקאי. הבניין נהרס בשנת 1963 לטובת הקמת בניין חברת Irving Trust, המוכר כיום בשם וול סטריט 1 ובנייתו הושלמה בשנת 1965. גורדי שחקים בניו יורק גורדי שחקים מוקדמים מדיה וקבצים בנושא בניין חברת הביטוח מנהטן לייף בוויקישיתוף עלייה לצורך ירידה: גורדי שחקים שחזו את המשברים הפיננסיים הגרועים בהיסטוריה, באתר כלכליסט, 30 במאי 2013 בניין חברת הביטוח מנהטן לייף באתר Emporis בניין חברת הביטוח מנהטן לייף באתר SkyscraperPage בניין חברת הביטוח מנהטן לייף באתר Structurae "66 Broadway Sold; Long A Landmark" New York Times (February 18, 1928) Korom, Joseph (2008). The American skyscraper, 1850-1940: a celebration of height Branden Books. p. 199. ISBN 978-0-8283-2188-4. "In 1936, the Manhattan Life Insurance Company relocated its offices to One-Hundred-Twenty West 57th Street in midtown Manhattan. Then, catastrophe arrived when the building was only 69 years old; in a 1963 act of utter desecration, the Manhattan Life Insurance Building was demolished."
מאיר (מייקה) מסטאי

מאיר (מייקה) מסטאי (נולד ב-12 ביוני 1965) הוא תת-אלוף במילואים בצה"ל. בתפקידו האחרון היה ראש חטיבת התקשוב במפקדת זרוע היבשה. קודם לכן שירת כראש פרויקט רציפות תפקודית במטכ"ל ומפקד בה"ד 7. מסטאי נולד וגדל במושב ישרש. את לימודיו התיכוניים עשה במכללת בזק בירושלים והוסמך כטכנאי אלקטרוניקה ותקשורת בזק. הוא התגייס לצה"ל ביולי 1984 למסלול ייעודי לקציני קשר גדודיים ושירת כקצין קשר גדודי של גדוד שקד בחטיבת גבעתי, כמפקד פלוגת התקשוב של חטיבת גולני ומפקד גדודי התקשוב של אוגדת עזה ואוגדת הגליל. בהמשך מונה לראש מערך התקשוב בפיקוד הצפון, למפקד בית הספר הארצי לקשר, תקשוב וסייבר ובין השנים 2011 - 2014 היה ראש חטיבת התקשוב בזרוע היבשה שם הוביל את פרויקט צי"ד והיה אחראית להטמעתו ביחידות הזרוע כולל במבצעים ברצועת עזה עופרת יצוקה ועמוד ענן. לאחר השחרור מצה"ל הקים מסטאי את תנועת "הגיע זמן גליל" הפועלת לקידום הגליל ויצירת תוכנית לאומית לחיזוק הפריפריה הצפונית באמצעות שיפור התשתיות, הטבות מס לתושבים ושילוב אוכלוסיות. מסטאי פועל במסגרת התנועה וכן לשילוב בני העדה הארמית (ערבים נוצרים ישראלים) והעדה הדרוזית בישראל ולמיסוד השירות צבאי והלאומי בקרבם. בשנת 2015 מונה ליועץ בחטיבה הביטחונית והסייבר של חברת מוטורולה ובהמשך מונה לראש חטיבת התקשוב והסייבר הביטחוני בחברה. מסטאי הוא בעל תואר ראשון במדע המדינה מאוניברסיטת בן-גוריון בנגב ותואר שני במנהל ציבורי מאוניברסיטת בר-אילן, מתגורר בקיבוץ שמיר, נשוי ליפעת ואב לשניים. מאיר מסטאי, ברשת החברתית אקס (טוויטר) רן מירון, ‏תא"ל מאיר מסטאי, זרוע היבשה: "צה"ל נמצא בחזית הטכנולוגיה בתחום הטמעת מערכות", באתר "אנשים ומחשבים", 29 במרץ 2012
סקאניה סדרה 4

סקאניה סדרה 4 (באנגלית: Scania 4-series) היא סדרת משאיות כבדות מתוצרת יצרנית המשאיות והאוטובוסים השוודית סקאניה אשר יוצרו בין השנים 1995–2007. (בכל דגם מספר תתי-דגמים) "CP14" "CP19" "CR14" "CR19" "CR19T" "CT14" "CT19" "4x2" "6x2" (אופציה: "6x2/4") "6x4" (אופציה: "6x4/4") "6x6" "8x4" "8x6" "8x8" "10x4" "C class" (על השלדה הורכבו מנועים בתפוקה של 260–310 כ"ס) "D class" (על השלדה הורכבו מנועים בתפוקה של 220–260 כ"ס) "G class" "L class" (על השלדה הורכבו מנועים בתפוקה של 310 כ"ס) "סקאניה סדרה 4" דגם "P94" – כבאית "סקאניה סדרה 4" דגם "P124" – כבאית "סקאניה סדרה 4" דגם "P124" – כבאית "סקאניה סדרה 4" – כבאית "סקאניה סדרה 4" – כבאיות "סקאניה סדרה 4" (צולם בניו זילנד) "סקאניה סדרה 4" – מכלית (צולם בניו זילנד) "סקאניה סדרה 4" דגם "P114" – מכלית "סקאניה סדרה 4" דגם "R114" – מכלית "סקאניה סדרה 4" דגם "R94" "סקאניה סדרה 4" דגם "R124" – מכלית "סקאניה סדרה 4" דגם "R144", הנעה 6x4 "סקאניה סדרה 4" דגם "R124", שנת 2004 "סקאניה סדרה 4" דגם "T114" "סקאניה סדרה 4" דגם "T144" "סקאניה סדרה 4" דגם "T164" – מבט לתא הנהג סקאניה-ואביס L75 סקאניה סדרה 0 סקאניה סדרה 1 סקאניה סדרה 2 סקאניה סדרה 3 מדיה וקבצים בנושא סקאניה סדרה 4 בוויקישיתוף סקאניה סדרה 4, סרטון באתר יוטיוב אתר סקאניה "סקאניה סדרה 4" scania.com/group/en/scania-extends-the-4-series "סקאניה סדרה 4" scania.com/group/en/scania-launches-its-4-series "סקאניה סדרה 4" forum.scssoft.com/viewtopic
אונה ברנן

אונה ברנן (באירית ובאנגלית: Úna Brennan;‏ 1888–1958) הייתה פעילה רפובליקנית אירית ופמיניסטית, שהשתתפה במרידת חג הפסחא ב-1916 וכן במלחמת העצמאות האירית ובמלחמת האזרחים האירית. ברנן נולדה בשם אנסטסיה בולג'ר ב-1888 לג'ון בולג'ר וג'ואנה ויטי, בקולנבוי, במחוז וקספורד שבאירלנד. היא הייתה הבכורה מבין ששת ילדיהם. היא התחנכה בפנימייה של מנזר לורטו באניסקורתי. בשנת 1908 ברנן החלה לכתוב טור בעיתון The Echo, שעורכו היה ויליאם סירס. היא כתבה על נושאים כמו זכויות נשים הן בבית והן בחיים הציבוריים. היא הצטרפה לארגון איניניה נה הרין והייתה המזכירה של הסניף המקומי, ומאוחר יותר הייתה חברה בקומן נה מאן. היא גם הייתה אחת מהנשים הראשונות שהייתה חברה באחווה האירית הרפובליקנית. בתור תומכת בשימור השפה האירית, ברנן שינתה את שמה קודם ל-Anatás ואז ל- Úna. היא נישאה לרוברט ברנן ב-6 ביולי 1909. הוא היה חבר בליגה הגאלית ובשין פיין. הוא לימד אירית בוקספורד, קסלברידג', וטגאות. הוא היה חבר באחווה האירית הרפובליקנית והתעקש שיקבלו גם את אשתו לשורותיה. לדבריו, רק שתי נשים התקבלו כך, אשתו ומוד גון. ברנן הייתה תורמת משמעותית למגזין הפמיניסטי-רפובליקני Bean na hÉireann (באן נה הרין), אשר נערך על ידי הלנה מולוני עבור איניניה נה הרין. ברנן התייצבה יחד עם בעלה למטה מרידת חג הפסחא של מחוז וקספורד באניסקורתי. היא הייתה אחת מתוך שלוש נשים אשר הרימו את דגל אירלנד על הבניין ביום חמישי, ה-27 באפריל 1916, כשהאחרות היו מריון סטוקס וגרטה קומרפורד. היא אז הקימה בית חולים ומטבח והפעילה אותם למשך ההתקוממות. ברנן נעצרה ונלקחה לכלא בווטרפורד, ומשם לכלא מאונטג'וי. היא שוחררה לאחר מספר ימים. לאחר ההתקוממות, עברה המשפחה לדבלין. ברנן הייתה פעילה במלחמת העצמאות האירית, בעיקר בשימוש ביתה בתור בית מבטחים עבור מסמכים וכן בהסתרת לוחמים רפובליקנים מבוקשים, כגון הארי בולנד וקולמן אודונובן. במהלך מלחמת האזרחים האירית, היא ובעלה היו בצד שנגד האמנה האנגלו-אירית, והם המשיכו להציע את ביתם כמחסה לאנשים, מסמכים, ומסרים. לה ולבעלה היו שלוש בנות, אמר, מייב ודרי (דירדרה), ובן אחד, רוברט פטריק. מייב ברנן הפכה לסופרת ידועה. רוברט ברנן התחיל להיות מעורב בפוליטיקה ונשלח לארצות הברית לתקופה. המשפחה חזרה לאירלנד ב-1947. הם התגוררו בדבלין לאחר שרוברט ברנן מונה למנהל השידורים ברדיו ארין (רדיו אירלנד). אונה ברנן נפטרה ב-1958. "County Wexford 1916:Una Brennan". Sinead McCoole. "Seven women who played a key part in 1916 and beyond, impacting on society". "The 1916 Rising and County Wexford" (PDF). אורכב מ-המקור (PDF) ב-2016-04-24. נבדק ב-2019-01-10. "Wexford women of the 1916 Rising". "Enniscorthy County Wexford". אורכב מ-המקור ב-2019-01-10. נבדק ב-2019-01-10. "Robert Brennan 1881-1964".